Paul Bettany
Polas Betanis (angl. Paul Bettany, g. 1971 m. gegužės 21 d.) – anglų aktorius. Jis daugiausia žinomas dėl J.A.R.V.I.S. ir Vižiono vaidmenų „Marvel Cinematic Universe“, neseniai vaidino „Disney+“ mini seriale „WandaVision“ (2021 m.), už kurį buvo nominuotas „Primetime Emmy“ apdovanojimui. Bettany pirmą kartą atkreipė į save dėmesį, kai suvaidino filmuose „Gangsteris Nr.1“ (2000 m.), „Riterio žvaigždė“ (2001 m.) ir „Nuostabus protas“ (2001 m.). Jis buvo nominuotas BAFTA apdovanojimui už geriausią antraplanį vaidmenį už Stiveno Maturino vaidmenį filme „Komandoras: tolimoji pasaulio pusė“ (2003 m.). Kiti jo filmai: „Dogvilis“ (2003 m.), „Vimbldonas“ (2004 m.), „Da Vinčio kodas“ (2006 m.), „Turistas“ (2010 m.), „Rizikos riba“ (2011 m.), „Legenda“ (2015 m.) ir „Solo: Žvaigždžių karų istorija“ (2018 m.).